ליאוניד הורביץ

ליאוניד "לאו" הורביץ (Leonid Hurwicz; 21 באוגוסט 1917 – 24 ביוני 2008) היה סטטיסטיקאי, מתמטיקאי וכלכלן יהודי-אמריקאי ממוצא פולני, פרופסור לכלכלה באוניברסיטת מינסוטה וחתן פרס נובל לכלכלה לשנת 2007 יחד עם אריק מסקין ורוג'ר מאירסון. הפרס הוענק לשלושה על הנחת התשתית לתאוריית התכנון המכניסטי המשמשת בכלכלה, במדע המדינה ובמדעי החברה. בעת קבלת הפרס היה הורביץ בן 90 ובכך היה לזוכה המבוגר בתולדות פרס נובל, עד לשנת 2018.

==קורות חייו==
הורביץ נולד במוסקבה שברוסיה למשפחה יהודית ממוצא פולני. מעט אחרי מהפכת אוקטובר חזרה משפחתו לוורשה. הורביץ למד משפטים באוניברסיטת ורשה וב-1938 קיבל את תואר ה-LL.M שלו מאוניברסיטת ורשה. בין השנים 1935–1938 למד גם פיזיקה ניסויית ולקח אף קורסים לפסנתר בקונסרווטוריון של ורשה. ב-1939 למד בבית הספר לכלכלה של לונדון בין היתר אצל המורים פרידריך האייק וניקולס קלדור.

עם פרוץ מלחמת העולם השנייה שהה בז'נבה שם למד בין היתר אצל ריכרד פון מיזס. משם נאלץ לעבור לפורטוגל ולבסוף לארצות הברית. משפחתו ברחה מוורשה ונכלאה במחנות עבודה בברית המועצות.

בארצות הברית, נרשם הורוביץ ללימודים ב-MIT והיה לתלמידו של הכלכלן פול סמואלסון. כמו כן עבד עם אוסקר לנגה באוניברסיטת שיקגו. לימד אלקטרוניקה בחיל הקשר האמריקאי, ולאחר מכן לימד סטטיסטיקה באוניברסיטת שיקגו בפקולטה למטאורולוגיה. עבד גם בהדרכתם של ג'ייקוב מרשל וצ'אלינג קופמאנס. החל משנת 1951 כיהן כפרופסור לכלכלה ומתמטיקה באוניברסיטת מינסוטה במיניאפוליס.

ב-1990 זכה הורביץ במדליה הלאומית למדעים במדעי החברה וההתנהגות, פרס המחולק על ידי נשיא ארצות הברית.

עבודותיו התמקדו במיוחד במחקר השקעת המשאבים בסביבות לא ודאיות, של בחירת אופציות לפעולות כלכליות תחת חוסר ודאות -לגבי תנאי התחרות, רמת המידע שבידי הצרכנים, ייעול התפוקה, אפיוני הצריכה וכו'. פיתח תאוריה המסבירה את הקשר בין פרטים, שווקים ומוסדות. תורתו -של עיצוב מנגנונים
design of mechanisms for resources allocation in an uncertain environment
של השקעת משאבים קשורה לרעיונות מתורת המשחקים ותורת ההחלטות, ומישמת אותם ביצירת הסדרים כלכליים עדיפים. על בסיסה יש ליצור מודלים של משא ומתן, של הטלת מיסים, של הנפקת ניירות ערך, של שיטות בחירות והצבעה, של עיצוב מכרזים וכו'.

לאוניד הורביץ' והחוקרים שהמשיכו לפתח את תורתו, רוג'ר מאיירסון מאוניברסיטת שיקגו ואריק מסקין מהמכון למחקר מתקדם בפרינסטון קיבלו מהבנק של שוודיה את פרס נובל לכלכלה לשנת 2007. בעת קבלת הפרס היה הורביץ בן 90 והפך לזוכה המבוגר ביותר בתולדות הפרס, תואר שהחזיק בו עד שנת 2018 - בה זכה ארתור אשקין בפרס נובל לפיזיקה כאשר היה בן 96.

היה נשוי לאוולין ינסן ואב לארבעה ילדים.

==עבודותיו==
<div style="direction: ltr;">
*
* Hurwicz, Leonid (1995). "What is the Coase Theorem?," Japan and the World Economy, 7(1), pp. 49-74. [http://www.sciencedirect.com/science?_ob=ArticleURL&_udi=B6VF1-40079CP-15&_user=10&_coverDate=05%2F31%2F1995&_rdoc=1&_fmt=&_orig=search&_sort=d&view=c&_acct=C000050221&_version=1&_urlVersion=0&_userid=10&md5=8d4f34047a35627489f69b0366726fa5 Abstract.]
* _____ (1973). The design of mechanisms for resource allocation, Amer. Econ. Rev., 63, p[http://links.jstor.org/sici?sici=0002-8282%28197305%2963%3A2%3C1%3ATDOMFR%3E2.0.CO%3B2-4&size=LARGE&origin=JSTOR-enlargePage p. 1-]30.
* _____ (1969). "On the Concept and Possibility of Informational Decentralization," American Economic Review, 59(2), [http://links.jstor.org/sici?sici=0002-8282%28196905%2959%3A2%3C513%3AOTCAPO%3E2.0.CO%3B2-F&size=LARGE&origin=JSTOR-enlargePage p. 513-]524.
* _____ (1945). "The Theory of Economic Behavior" American Economic Review, 35(5), p[http://links.jstor.org/sici?sici=0002-8282%28194512%2935%3A5%3C909%3ATTOEB%3E2.0.CO%3B2-9&size=LARGE&origin=JSTOR-enlargePage p. 909-]925. Exposition on game theory classic.
</div>

==מקורות==
<div dir=ltr>
* Lohr, Steve. "Three Share Nobel in Economics for Work on Social Mechanisms", The New York Times, The New York Times Company, 16 October 2007. Retrieved on 2007-10-19.
</div>

== קישורים חיצוניים ==

* [http://www.econ.umn.edu/faculty/hurwicz/ לאו הורביץ] באתר המחלקה לכלכה באוניברסיטת מינסוטה
* 
* 

קטגוריה:זוכי פרס נובל לכלכלה
קטגוריה:זוכי פרס נובל יהודים אמריקאים
קטגוריה:סגל אוניברסיטת שיקגו
קטגוריה:סגל אוניברסיטת מינסוטה
קטגוריה:יהודים חברי האקדמיה הלאומית למדעים של ארצות הברית
קטגוריה:יהודים חברי האקדמיה האמריקאית לאמנויות ולמדעים
קטגוריה:סגל המכון הטכנולוגי של אילינוי
קטגוריה:יהודים זוכי המדליה הלאומית למדעים
קטגוריה:נשיאי האגודה האקונומטרית
קטגוריה:סטטיסטיקאים יהודים אמריקאים
קטגוריה:זוכי מלגת גוגנהיים
קטגוריה:מהגרים מפולין לארצות הברית
קטגוריה:מדענים שהיגרו לארצות הברית
קטגוריה:בוגרי אוניברסיטת ורשה
קטגוריה:בוגרי אוניברסיטת שיקגו
קטגוריה:אמריקאים שנולדו ב-1917
קטגוריה:אמריקאים שנפטרו ב-2008